ປທສ ແຂວງສະຫວັນນະເຂດ ວາງກະຕ່າດອກໄມ້ຕໍ່ໜ້າອະນຸສອນສະຖານປະ ທານ ໄກສອນ ພົມວິຫານ.
ເນື່ອງໃນໂອກາດວັນຄ້າຍວັນເກີດຂອງ ປະທານ ໄກສອນ ພົມວິຫານ ຄົບຮອບ 97 ປີ, ຄະນະ ພັກ-ຄະ ນະນໍາ ພ້ອມດ້ວຍພະນັກງານຫຼັກແຫຼ່ງ ແລະ ສະມາຊິກ ສາມອົງການຈັດຕັ້ງມະຫາຊົນຂອງ ພະແນກໄປສະນີ, ໂທ ລະຄົມມະນາຄົມ ແລະ ການສື່ສານ ແຂວງ ຊຶ່ງນຳໂດຍທ່ານ ຄໍາສິງ ພອນລາວັນ, ຮອງຫົວໜ້າພະແນກ ປທສ ແຂວງ ໄດ້ວາງກະຕ່າດອກໄມ້ຢູ່ອະນຸສອນສະຖານ ປະທານ ໄກສອນ ພົມວິຫານ ໃນຕອນເຊົ້າ ວັນທີ 13 ທັນວາ 2017.
ການວາງກະຕ່າດອກໄມ້ໃນຄັ້ງນີ້ ເປັນການສະແດງເຖິງຄວາມກະຕັນຍູ, ຮູ້ບຸນຄຸນຕໍ່ ປະທານ ໄກສອນ ພົມວິຫານ, ຜູ້ນໍາເຄົາລົບຮັກຂອງປະຊາຊົນລາວ ແລະ ເພື່ອລະນຶກເຖິງຄຸນງາມຄວາມດີຂອງທ່ານ ປະທານ ທີ່ໄດ້ເສຍສະຫຼະ ແລະ ອຸທິດເຫື່ອແຮງເພື່ອການຕໍ່ສູ້ອັນພິລະອາດຫານ ແລະ ບໍ່ຍອມຈຳນົນຕໍ່ການຮຸກຮານຂອງ ພວກຕ່າງຊາດ, ນຳພາປະຊາຊົນລາວບັນດາເຜົ່າ ຕໍ່ສູ້ຈົນໄດ້ຮັບໄຊຊະນະເພື່ຶອກອບກູ້ ເອົາຜືນແຜ່ນດິນອັນ ຫວງແຫນມາ ສູ່ປະຊາຊົນລາວທັງຊາດ ແລະ ສະຖາປານາເປັນປະເທດ ສາທາລະນະລັດ ປະຊາທິປະໄຕ ປະຊາຊົນລາວ ມາເຖິງປັດຈຸບັນ.